Diari Oficial de la Generalitat Valenciana


Sumari del DOGV 5026, del 13-06-2005 (2005/6185)

ORDRE de 25 de maig de 2005, de la Conselleria d'Economia, Hisenda i Ocupació, per la qual es dóna publicitat a les línies de subvenció i a l'import global màxim destinat a atendre les ajudes adreçades a les entitats col·laboradores que realitzen accions d'orientació professional per a l'ocupació i l'assistència per a l'autoocupació (accions OPEA), en l'àmbit de la intermediació laboral, així com les retribucions màximes per al personal que cal contractar per a l'execució de les accions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5026

Data del DOGV
:   13-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/6185


Data del document
:   25-05-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * creació d'ocupació
    * ajuda pública
    * orientació professional
    * ajuda a l'ocupació
    * suport econòmic

ORDRE de 25 de maig de 2005, de la Conselleria d'Economia, Hisenda i Ocupació, per la qual es dóna publicitat a les línies de subvenció i a l'import global màxim destinat a atendre les ajudes adreçades a les entitats col·laboradores que realitzen accions d'orientació professional per a l'ocupació i l'assistència per a l'autoocupació (accions OPEA), en l'àmbit de la intermediació laboral, així com les retribucions màximes per al personal que cal contractar per a l'execució de les accions. [2005/F6185]
  
El dia 23 de febrer de 2005 va ser publicada en el Diari Oficial de la Generalitat Valenciana l'Ordre de la Conselleria d'Economia, Hisenda i Ocupació per la qual es regulen les accions d'orientació professional per a l'ocupació i l'assistència a l'autoocupació (accions OPEA) per a l'exercici 2005.
  
En compliment del que disposen la disposició addicional segona de l'Ordre de 30 de desembre de 2004, abans citada, i l'article 47.11 del Text Refós de la Llei d'Hisenda Pública de la Generalitat Valenciana, i d'acord amb el que estableix la Llei de Pressupostos de la Generalitat per a l'any 2005, mitjançant la present ordre es dóna publicitat a la línia de subvenció i a l'import màxim destinat a la concessió de les ajudes previstes en les bases reguladores d'aquesta, per a l'any 2005.
  
Per això, i en virtut de les facultats que em confereix l'article 35 de la Llei de 5/1983, del Govern Valencià, i l'article 47 del Text Refós de la Llei d'Hisenda Pública de la Generalitat Valenciana,
  
Ordene
  
Article 1
  
Per a l'exercici 2005, i de conformitat amb el que estableix la Llei 14/2004 de 29 de desembre, de Pressupostos de la Comunitat Valenciana per a l'exercici 2005, les ajudes indicades en l'Ordre de 30 de desembre de 2004, de la Conselleria d'Economia, Hisenda i Ocupació, per la qual es regulen les accions d'orientació professional per a l'ocupació i l'assistència a l'autoocupació, es finançaran a càrrec del capítol IV de l'estat de despeses del pressupost del SERVEF per a 2005, subprograma pressupostari 322.54, Inserció Laboral, la línia T2947000, «Orientació professional per a l'ocupació», amb un import màxim de 6.510.942 euros, i la línia T5637000, «Assistència autoocupació», amb un import màxim de 458.000 euros.
  
Article 2
  
Les quanties màximes amb què la Generalitat Valenciana subvencionarà les retribucions totals i la cotització a la Seguretat Social per tots els conceptes de personal necessari per a la realització de les accions per a l'any 2005 seran els següents:
  
a) Per al personal tècnic, els establits en la respectiva normativa d'aplicació per a cada categoria, nivell o grup professional, fins a 28.275,31 euros per any.
  
b) Per al personal de suport, les retribucions establides en la respectiva normativa d'aplicació per a cada categoria, nivell o grup professional, fins a 19.792,72 euros per any.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Contra el present acte, que posa fi a la via administrativa, els interessats podran interposar-hi un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'aquest mateix òrgan en el termini d'un mes, computat en els termes ja dits, d'acord amb el que disposen els articles 116 i 117 de la Llei 30/1992, de 26 novembre, de Règim Jurídic de les Administracions Públiques i el Procediment Administratiu Comú.
  
Tot això sense perjuí que es puga interposar qualsevol altre recurs dels previstos en la legislació vigent.
  
València, 25 de maig de 2005
  
El conseller d'Economia, Hisenda i Ocupació,